Διάταξη του Προέδρου του Γενικού Δικαστηρίου της 26ης Μαΐου 2021 – Darment κατά Επιτροπής
(Υπόθεση T‑92/21 R)
«Ασφαλιστικά μέτρα – Περιβάλλον – Φθοριούχα αέρια του θερμοκηπίου – Κανονισμός (ΕΕ) 517/2014 – Διάθεση υδροφθορανθράκων στην αγορά – Απόφαση με την οποία επιβάλλεται κύρωση σε επιχείρηση η οποία υπερέβη την ποσόστωση που της κατανεμήθηκε – Αίτηση λήψεως προσωρινών μέτρων – Έλλειψη επείγοντος»
1.      Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Επείγον – Σοβαρή και ανεπανόρθωτη ζημία – Σωρευτικός χαρακτήρας – Σειρά εξετάσεως και τρόπος ελέγχου – Εξουσία εκτιμήσεως του δικαστή των ασφαλιστικών μέτρων – Στάθμιση όλων των εμπλεκομένων συμφερόντων
(Άρθρα 256 § 1, 278 και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156)
(βλ. σκέψεις 26-28)
2.      Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Βάρος αποδείξεως – Χρηματική ζημία – Υποχρέωση προσκομίσεως συγκεκριμένων και σαφών στοιχείων, στηριζόμενων σε λεπτομερείς έγγραφες αποδείξεις – Κατάσταση δυνάμενη να θέσει σε κίνδυνο την ύπαρξη της προσφεύγουσας εταιρίας
(Άρθρα 268, 278, 279 και 340 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψεις 31, 32, 36-39, 44)
3.      Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Επείγον – Σωρευτικός χαρακτήρας – Ύπαρξη ιδιαιτέρως σοβαρού fumus boni juris – Δεν επηρεάζει την υποχρέωση χωριστού ελέγχου του επείγοντος
(Άρθρα 278 και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψη 47)
Αντικείμενο
Αίτηση ασφαλιστικών μέτρων δυνάμει του άρθρου 279 ΣΛΕΕ με την οποία ζητείται να υποχρεωθεί η Επιτροπή, αφενός, να παύσει να επιβάλλει στην αιτούσα, για το έτος 2021 και για τις επόμενες περιόδους κατανομής, κύρωση δυνάμει του άρθρου 25, παράγραφος 2, του κανονισμού (ΕΕ) 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006 (ΕΕ 2014, L 150, σ. 195), και, αφετέρου, να κατανείμει στην αιτούσα ποσοστώσεις εισαγωγής χύδην υδροφθορανθράκων για την περίοδο κατανομής 2021 και για τις επόμενες περιόδους κατανομής.
Διατακτικό
Ο Πρόεδρος του Γενικού Δικαστηρίου διατάσσει:
1)
Απορρίπτει την αίτηση ασφαλιστικών μέτρων.
2)
Επιφυλάσσεται ως προς τα δικαστικά έξοδα.